Diari Oficial de la Generalitat Valenciana


Sumari del DOGV 4390, del 02-12-2002 (2002/13821)

Informació pública de l'alternativa tècnica de programa d'actuació integrada dels sectors UN-2 i UN-3 de sòl urbanitzable sense ordenació detallada del Pla General de Biar.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4390

Data del DOGV
:   02-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13075


Organisme emissor
:   Residencial & Resort, SL

Tipus de document
:   Anunci

Informació pública de l'alternativa tècnica de programa d'actuació integrada dels sectors UN-2 i UN-3 de sòl urbanitzable sense ordenació detallada del Pla General de Biar. [2002/M13027]
  
L'entitat mercantil Residencial & Resort, SL ha formulat una alternativa tècnica de programa d'actuació integrada per al desenvolupament conjunt dels sectors UN-2 i UN-3 de sòl urbanitzable sense ordenació detallada del Pla General de Biar, a la qual s'acompanya documentació composta de pla parcial modificatiu, avantprojecte d'urbanització i resguard de sol·licitud de la cèdula d'urbanització, a l'empara del que disposa l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que disposen els articles 46.3 i 48 de la llei esmentada se sotmet a informació pública l'expressada documentació i es fa constar:
  
1. La notaria on està protocol·litzada la documentació és la de Carlos Javier Llorca Martínez, situada al carrer del Pare Arnau, número 5, primer, de Biar, que té l'horari d'atenció al públic de dilluns a divendres, de 10.00 a 14.00 hores i de dimarts a dijous, de 17.00 a 20.00 hores.
  
Així mateix, s'ha depositat un exemplar de la dita documentació davant l'Ajuntament de Biar.
  
2. Se sotmet a exposició pública el pla parcial modificatiu durant un mes, que podrà ser igualment objecte de consulta.
  
3. Simultàniament, se sotmet a informació pública l'alternativa tècnica de programa, per un termini de 20 dies, a comptar des de la publicació d'este anunci en el Diari Oficial de la Generalitat Valenciana. (DOGV)
  
Durant este termini, qualsevol persona podrà comparéixer en l'expressada notaria per a obtindre còpia de l'acta de protocol·lització de l'alternativa tècnica o sol·licitar la seua exhibició.
  
Així mateix, es podrà consultar la dita documentació i l'expedient administratiu en l'Ajuntament de Biar, i es podran formular durant el dit termini tant al·legacions com alternatives tècniques a la proposta formulada.
  
4. El període d'exposició al públic d'una primera iniciativa de programa s'efectuarà durant 20 dies; si algú haguera iniciat una segona exposició d'una altra en competència amb aquella, es procedirà a la pròrroga de terminis regulada en l'article 46.4 per 20 dies addicionals, comptats des de la publicació de l'edicte en el Diari Oficial de la Generalitat Valenciana.
  
5. Les proposicions juridicoeconòmiques, per a executar qualsevol de les alternatives que s'hagen formulat, es presentaran durant els cinc dies hàbils següents al venciment de l'últim dels terminis d'exposició pública, amb la finalitat que haja transcorregut el període d'al·legacions de la totalitat de la documentació urbanística exposada al públic, programa d'actuació i del pla parcial modificatiu, aportant la documentació establida en els apartats c) i d) de l'article 32 de la Llei Reguladora de l'Activitat Urbanística.
  
6. Finalitzat este termini, en la següent data hàbil tindrà lloc l'acte d'obertura de pliques en l'Ajuntament de Biar.
  
7. Així mateix, mitjançant el present anunci i en compliment de l'establit en l'article 59.4 de la Llei 4/1999, s'avisa als titulars cadastrals de qui no es coneixen les senyes d'identificació i/o domicili fiscal, a l'efecte del que disposa la present publicació:
  
- Referència cadastral: polígon 7, parcel·la 3. Propietària: Remedios Pérez Guillem. Domicili: desconegut.
  
- Referència cadastral: polígon 7, parcel·la 6. Propietari: desconegut. Domicili: desconegut.